Il-Kunsill adotta konklużjonijiet dwar il-Pakistan, fejn iddikjara li l-UE għandha interess ċar f'Pakistan stabbli, sigur, u demokratiku. Matul is-snin li għaddew, ir-relazzjonijiet bilaterali bejn l-UE u l-Pakistan ġew approfonditi permezz tal-implimentazzjoni tal-pjan ta' impenn ta' 5 snin adottat fl-2012. L-UE intensifikat ukoll id-djalogi istituzzjonali fl-oqsma ta' prijorità kollha inkluż, il-kooperazzjoni politika, is-sigurtà, il-governanza, id-drittijiet tal-bniedem, il-migrazzjoni, il-kummerċ u l-enerġija. Ġew stabbiliti aktar djalogi f'oqsma ġodda bħall-ġlieda kontra t-terroriżmu, in-nonproliferazzjoni u d-diżarm. Għaddejja ħidma bejn l-UE u l-Pakistan dwar qafas politiku biex jieħu post il-Pjan ta' Impenn ta' 5 snin permezz ta' pjan ta' impenn strateġiku ġdid bejn l-UE u l-Pakistan. Aqra t-test sħiħ tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa